google/wiki40b huggingface dataset:
नन्द बाबा

नन्द (नन्द गोप या नन्द बाबा), हरिवन्श व पुराणो के अनुसार "पावन ग्वाल" के रूप मे विख्यात गोपालक जाति के मुखिया थे। वह भगवान कृष्ण के पालक पिता थे। 

नन्द प्राचीन यादव साम्राज्य के शक्तिशाली मंडलों में से एक, गोकुल मण्डल के मंडलाधीश या प्रमुख थे। रिश्ते में नन्द, वसुदेव के चचेरे भाई थे। वसुदेव ने अपने नवजात शिशु कृष्ण को लालन पालन हेतु नन्द को सौंप दिया था। नन्द व उनकी पत्नी यसोदा ने कृष्ण व बलराम दोनों को पाला पोसा। नन्द का पुत्र होने के नाते कृष्ण का एक नाम "नंदनंदन" भी है।

राजा नन्द

अनेक शास्त्रों में नन्द को राजा नन्द (नन्द राय) के रूप में व्यक्त किया गया है। नन्द राजा वसुदेव के संबंधी व चचेरे भाई थे

कृष्ण चरित्र

भागवत पुराण  के अनुसार, गोकुल राज्य के राजा नन्द, राजा वसुदेव के चचेरे भाई थे।
राजा वसुदेव का विवाह मथुरा के राजा उग्रसेन की भतीजी देवकी से हुआ था। देवकी के चचेरे भाई दुराचारी कंस ने उग्रसेन को कारागार मे डाल कर मथुरा का राज्य स्वयं हड़प लिया था। देवकी के आठवें पुत्र द्वारा कंस के वध की आकाशवाणी के प्रभाव मे कंस ने देवकी के सभी पुत्रो को जन्म के समय ही मार देने की योजना बनाई थी। इस प्रकार देवकी के छः पुत्रों का वध कर दिया गया। परंतु सातवें पुत्र के गर्भ को योगमाया द्वारा रोहिणी के गर्भ मे स्थापित कर दिया गया, रोहिणी वसुदेव की दूसरी पत्नी थीं जो राजा नन्द के संरक्षण में रह रही थी, उनके बलराम नामक पुत्र उत्पन्न हुआ तथा कृष्ण को स्वयं वसुदेव ने नन्द के हाथों में सौंपा था। कृष्ण व बलराम दोनों को गोप नरेश नन्द व उनकी पत्नी यसोदा ने पाल- पोस कर बड़ा किया।

नन्द गोपेश्वर

नन्द गोप एक बार शुक्लतीर्थ की यात्रा पर गए। रास्ते में उन्होने कोटेश्वर शिव की आराधना नित्य दस करोड़ ताजपुष्पों से की। कुछ समय पश्चात शिव प्रसन्न हुये व उन्हे अपने "गणों" में शामिल किया और इस प्रकार नन्द गोपेश्वर कहलाए।

नंदगाँव

ब्रज मे बरसाना के निकट नंदगाँव एक धार्मिक स्थल है। यह अधीनस्थ सामंत नन्द बाबा की राजधानी था जहां वह अपने अनुयायियों व ग्वालों के साथ निवास करते थे।

नन्द भवन (चौरासी खंबा मंदिर)

नन्द के निवास स्थल को नन्द भवन कहा जाता है, जहाँ कृष्ण बड़े हुये व अपने बाल्यकाल के कुछ वर्ष बिताए वहाँ महाबन का प्रमुख प्रसिद्ध मंदिर है। पीले रंग की इस इमारत के अंदर चौरासी खंभे हैं जिन पर कृष्ण के बाल्यकाल की अनेकों आकृतियाँ चित्रित हैं। ऐसा माना जाता है कि इस भौतिक जगत मे 84000 प्रकार के जीव जन्तु हैं और प्रत्येक खंभा ब्रह्मांड मे निवास करने वाली 1000 योनियों का प्रतीक है।

नन्द घाट

नन्द घाट पवित्र नदी यमुना के तट पर स्थित है। यह घाट इस घटना से संबन्धित बताया जाता है जबकि एक बार नन्द को यमुना नदी में स्नान करते समय बरुण भगवान के अनुयायियों ने बंदी बना लिया था और कृष्ण ने उन्हे छुड़ाया था।
संदीप बख्शी

संदीप बख्शी भारतीय बैंकर और आइसीआइसीआइ बैंक के मुख्य कार्यकारी अधिकारी हैं। उनसे पहले चंदा कोचर बैंक की कार्यकारी अधिकारी थीं।
जलालुद्दीन ख्वारिज्म शाह

जलालुद्दीन ख्वारिज़्म शाह ख्वारिज्मी साम्राज्य का अन्तिम शासक था।

परिचय

वह सुलतान मुहम्मद ख्वारिज़्म शाह का ज्येष्ठ पुत्र और वंश का अंतिम शासक था। मुहम्मद की मृत्यु के पश्चात् जलालुद्दीन के अन्य भाइयों ने मंगोलों की सहायता से इसके विरुद्ध षड्यंत्र रचा, इसलिये यह भागकर अफगानिस्तान चला गया। गजनी में इसने ६०,००० तुर्को को एकत्रकर सेना तैयार की। चंगेज खाँ (मंगोल) ने इसका पीछा किया। यह भागकर भारत आया (१२२१) और अल्तमश से संधि के असफल प्रयत्न किए। ३ वर्ष भारत में रहकर १२२४ में वह किरमान पहुँचा। यहाँ से चलते हुए उसने खुजिस्तान पार किया, जहाँ खलीफा अल नासिर से उसकी टक्कर हुई। १२२५ में उसने अजरबैजान के शासक उजबेग को पराजित कर उसकी राजधानी तबरीज पर अधिकार कर लिया। धीरे-धीरे आसपास के आकेश्स, किरमान और अखलात पर भी अधिकार कर लिया। इसी समय फारस में मंगोंलों के विरुद्ध इसे पुन: युद्ध करना पड़ा। तुरंत बाद अल अशरफ और कैकुबाद की संमिलित शक्तियों से पराजित होकर अजरबैजान चला गया किंतु मंगोलों के कारण उसे शांति नहीं मिली। अखलात होते हुए आमिद की ओर वह भागा। किंतु मंगोलों ने एक रात चुपके से आक्रमण किया, युद्ध में जलालुद्दीन मारा गया। कुछ समय में उसकी मृत्यु के संबंध में दो मत हो गए। कुछ ने अपने को ही जलालुद्दीन ख्वारिज्म शाह कहना आरंभ कर दिया था।
न्यूट्रॉन तारा

न्यूट्रॉन तारा किसी भारी तारे के महानोवा (सुपरनोवा) घटना (प्रकार- २, 1b एवं 1c) के बाद उसके गुरुत्वीय पतन से बना हुआ अवशेष होता है। यह तारे केवल न्यूट्रॉन के बने होते हैं। इनका आकार बहुत छोटा मगर द्रव्यमान बहुत ज्यादा होता है।
सर्वनिष्ठ (समुच्चय सिद्धान्त)

समुच्चयों का सर्वनिष्ठ अथवा प्रतिच्छेद (Intersection) दो या दो से अधिक समुच्चयों के उभयनिष्ठ अवयवों के समुच्चय को कहते हैं। समुच्चय A और B के सर्वनिष्ठ को A ∩ B से निरुपित किया जाता है एवं इसे 'A सर्वनिष्ठ B' पढ़ा जाता है। यदि दो समुच्चयों का सर्वनिष्ठ समुच्चय रिक्त समुच्चय है तो उन समुच्चयों को असंयुक्त समुच्चय कहा जाता है।
पाकिस्तानी व्यक्तित्व

यहाँ पर पाकिस्तान के विभिन्न भागों एवं विभिन्न कालों में हुए प्रसिद्ध व्यक्तियों की सूची दी गयी है।
सलहज

साले की पत्नी को सलहज कहा जाता है।
हिन्दी पाठ से वाक (टीटीएस्)

हिन्दी पाठ से वाक प्रोग्रामों के निर्माण में लगभग वे ही चीजें लगतीं हैं जो अन्य भाषाओं के टीटीएस के लिये लगतीं हैं। परन्तु हिन्दी देवनागरी में लिखी जाती है, जो जैसी लिखी जती है वैसी ही पढ़ी भी जाती है। इसलिये इसके पाठ (ग्राफीम) को स्वनिम (फोनीम) में बदलने के नियम काफी सरल हैं तथा अपवाद कम हैं।
अद देइर

अद देइर ("मठ"; अरबी: الدير), जिसे अल देइर भी कहा जाता है, जॉर्डन के प्राचीन शहर पेट्रा में चट्टान से बना एक विशाल इमारत है। पहली शताब्दी में नाबातियन द्वारा निर्मित और लगभग 45 मीटर (148 फीट) चौड़ा 50 मीटर (160 फीट) चौड़ा, आर्किटेक्चररी मठ नाबातियन शास्त्रीय शैली का एक उदाहरण है। अल खज़नेह के बाद पेट्रा में यह दूसरी सबसे ज्यादा देखी गई इमारत है।
पूर्वी समर्पित माल ढुलाई गलियारा

बिहार

बेटा नगर
प्रतिक्षेप

भौतिकी में, त्वरण के परिवर्तन की दर को प्रतिक्षेप या झटका या धक्का (jerk) कहते हैं। यह एक सदिश राशि है। इसकी विमा [LT⁻³] है और एसआई इकाई m⋅s⁻³ है। प्रतिक्षेप को गुरुत्व प्रति सेकेण्ड (g/s) के रूप में भी अभिव्यक्त किया जा सकता है।
माइकल फ़ेल्प्स

कीर्तिमान

माइकल फेल्प्स ने एथेंस ओलंपिक (२००४) में ८ पदक (६ स्वर्ण & २ कांस्य) जीतने के साथ ही सोवियत जिमनास्ट, अलेक्जेंडर दित्यातिन के किसी भी एक ओलिंपिक मे आठ पदक (किसी भी प्रकार के) के रिकॉर्ड की बराबरी कर ली थी ( दित्यातिन : मॉस्को, १९८० & फे़ल्प्स : एथेंस, २००४ और बीजिंग, २००८ ) और बीजिंग ओलंपिक खेलों में ८ स्वर्ण पदक जीतने के साथ ही मार्क स्पिट्ज़ का एक ओलंपिक में सर्वाधिक स्वर्ण पदक (७) जीतने का ३६ साल पुराना रिकॉर्ड भी तोड़ दिया, जो स्पिट्ज़ ने म्यूनिख़ ओलंपिक, १९७२ में बनाया था। 
ओलम्पिक खेलों में कुल पदकों की सूची में भी फेल्प्स कुल २८ पदक (२३ स्वर्ण, ३ रजत, २ कांस्य) के साथ पहले स्थान पर हैं। साथ ही ओलम्पिक्स में व्यक्तिगत स्पर्धाओं में भी सर्वाधिक १३ स्वर्ण पदक और कुल १६ पदक जीतने का कीर्तिमान भी फेल्प्स के ही नाम है।
माइकल फे़ल्प्स ने अपने तैराकी कैरियर में ३९ बार विश्व कीर्तिमान स्थापित किये और अन्तर्राष्ट्रीय स्तर पर कुल ८३ पदक जीते हैं जिनका विवरण इस प्रकार है : ६६ स्वर्ण, १४ रजत और ३ कांस्य। इसमे वो सभी प्रतियोगितायें शामिल है जिनमे उन्होंने भाग लिया - ओलंपिक खेल (२०००-२०१६), विश्व चैंपियनशिप (२००१-२०११) और अखिल प्रशांत चैम्पियनशिप (२००२-२०१४)।
उंडवल्ली गुफ़ाएँ

इतिहास

ये गुफा 7 वीं शताब्दी में पाए जाते हैं। वे 420-620 ईस्वी के विष्णुकुंडी राजाओं से जुड़े हुए हैं। ये गुफाएं अनंत पद्मनाभा और भगवान नरशिम्हा को समर्पित हैं। बौद्ध भिक्षुओं ने इन्हें रेस्ट हाउस के रूप में इस्तेमाल किया।

क्रोनोलॉजी

इन गुफाओं को 4 वीं से 5 वीं शताब्दी ईस्वी में एक पहाड़ी पर ठोस बलुआ पत्थर से बना दिया गया था  कई गुफाएं हैं और सबसे अच्छी तरह से ज्ञात सबसे बड़ी चार कहानियां हैं जिनमें विष्णु की एक विशाल पुनर्निर्मित मूर्ति है, जो कि एक सिंगल से मूर्तिकला है दूसरी मंजिल के अंदर ग्रेनाइट का ब्लॉक। अंडवल्ली गुफाएं एक उदाहरण हैं कि आंध्र में कितने बौद्ध कलाकृतियों और स्तूप हिंदू मंदिरों और देवताओं में परिवर्तित हो गए थे। यह मूल रूप से जैन गुफा उदयगिरी और खांडगिरी के वास्तुकला जैसा दिखता था।  मुख्य गुफा गुप्ता वास्तुकला के सबसे शुरुआती उदाहरणों में से एक है, मुख्य रूप से आदिम चट्टानों वाली मठ कोशिकाओं को बलुआ पत्थर पहाड़ियों में बना दिया गया है।  प्रारंभ में गुफाओं को जैन निवास के रूप में आकार दिया गया था और पहली मंजिल निवास अभी भी जैन शैली को बरकरार रखता है; विहारा जैन मठों को प्रदर्शित करता है और इसमें तीर्थंकर मूर्तियां शामिल हैं। गुफा का यह पहला स्तर एक नक्काशीदार विहार है और बौद्ध कला कार्य भी शामिल है।  इस साइट ने प्राचीन अवधि के दौरान भिक्कू मठवासी परिसर के रूप में कार्य किया।  गुफाओं की दीवारें कुशल कारीगरों द्वारा नक्काशीदार मूर्तियों को प्रदर्शित करती हैं।
गुफाएं हरे ग्रामीण इलाकों से घिरे हुए हैं। कृष्णा नदी के नजदीक गुफा के ऊपर की ऊंची पहाड़ी से रॉक कट आर्किटेक्चर के कई अच्छे नमूने देखे जा सकते हैं।

वास्तुकला

यह एक प्रभावशाली चार मंजिला रॉक कट मंदिर है जिसमें 29 मीटर लंबा, 16 मीटर चौड़ा पूर्व चेहरा मुखौटा है। प्रत्येक मंजिल की गहराई में भिन्नता है। ग्राउंड फ्लोर 8 अध्यायों और मुखौटे पर 7 दरवाजे खोलने के साथ एक अधूरा कम स्तंभ वाला हॉल है। पहली मंजिला वापस ट्रिपल तीर्थस्थल को समायोजित करती है, प्रत्येक में खंभे वाले हॉल के साथ, मूल रूप से ट्रिनिटी (शिव, विष्णु और ब्रह्मा) को समर्पित होता है। 
दीवारों पर मूर्तियां वैष्णव देवताओं का प्रतिनिधित्व करती हैं। दूसरी मंजिल में एक सर्प पर भगवान विष्णु का एक स्तंभित आयताकार मंदिर है। शिव और वैष्णव की मूर्तियां और वैष्णव अलवार जैसे कुछ मूर्तियां बाद में मूर्तियां हैं। शीर्ष मंजिल एक ट्रिपल श्राइन के साथ अधूरा था। कुछ मूर्तिकला नमूने चालुक्य काल के लिए जिम्मेदार हैं। इसकी स्थिति में भगवान बुद्ध की 5 मीटर लंबी मूर्ति है।

परिवहन

गुफाओं के लिए कनेक्टिविटी का एकमात्र साधन सड़क से है। एपीएस आरटीसी विजयवाड़ा , गुंटूर और अमरावती से इस स्थान पर बस सेवाएं संचालित करती है।  एपीसीआरडीए प्रसाद बैराज से कृष्णा नदी के माध्यम से पर्यटक बस-सह-नाव सेवाएं चलाती है।
रुपी कौर

ज़िंदगी

रूपी कौर पंजाब, भारत में पैदा हुई थी और अपने माता पिता के साथ टोरंटो, कनाडा में चली गई थी जब वह 4 साल की थी। एक बच्ची के रूप में, उसनेअपनी मां से चित्र बनाने और पेंट करने कि प्रेरना ली थी।वह अपने दोस्तों को उनके जन्मदिन कविताएं लिख देती या अपने माध्यमिक स्कूल कर्शस को संदेश लिखती थी।  उस ने वॉटरलू विश्वविद्यालय, ओन्टेरियो में सुभाषन-कला व्यावसायिक लेखन का अध्ययन किया।  वह वर्तमान में अपने माता-पिता और चार भाइयों के साथ ब्रैंपटन, ओन्टेरियो में रहती हैं।  ब्रैम्पटन में टिकाना करने से पहले कौर और उनके परिवार ने बार बार, कुल मिलाकर सात बार जगह बदली की थी। 

काम

कौर ने सामाजिक मीडिया वेबसाइटों जैसे कि इंस्टाग्राम और टंबलर के माध्यम से ऑनलाइन कविता में अपना कैरियर शुरू किया। उनके अधिक उल्लेखनीय कार्यों में माहवारी पर उनका फोटो-निबंध है, जो कि मासिक धर्म के सामाजिक टैबूओं को चुनौती देने के लिए दृश्य कावि के एक टुकड़ा के रूप में वर्णित है। उसके कार्यों में पाए गए अन्य सामान्य विषयों में गाली, स्त्रीत्व, प्रेम और दिल का दर्द शामिल हैं। अक्टूबर 2015 में, कौर ने अपना सामूहिक कार्य दूध और शहद पुस्तक में प्रकाशित किया। रूपी कौर ने कहा है कि सशक्तीकरण लिखने के लिए उनकी पसंदीदा चीज है क्योंकि "यह मेरी अपने आप की सबसे अच्छी दोस्त बनने और मुझे मेरी जरूरत की सलाह देने की तरह है" रूपी ने एंड्रयूज मैकमील पब्लिशिंग और शूस्टर कनाडा के साथ दो और किताबों को रिलीज करने का अनुबंध किया है, जिसमें से पहली को 2017  की पतझड़ में जारी किया जाना है
लेबुआ होटल एंड रिसॉर्ट्स

होटल

लेबुआ होटल्स एंड रिसॉर्ट्स के भारत में कई होटल्स है जो अपनी भव्यता के लिए प्रसिद्ध है। ये होटल मुख्यत भारत के राजस्थान में स्थित है जो शुरू से ही अपनी सांस्कृतिक विरासत के लिए प्रसिद्ध रहा है। इस होटल में कई विशिस्ट प्रकार के होटल हैं जो अपनी फाइन डाइनिंग के लिए प्रसिद्ध है।
तुरतुक

तुरतुक में  और आसपास पर्यटन

2010 में पर्यटकों के लिए तुरतुक खोला गया था। गांव श्योक घाटी का हिस्सा है। हालांकि एक मुस्लिम गांव, श्योक नदी के ऊपर पठार पर स्थित कुछ गोम्पा हैं और गांव में देखने के लिए एक पुराना शाही घर है। तुरतुक भारत के कुछ स्थानों में से एक है जहां कोई बाल्टी संस्कृति देख सकता है, और गांव में कुछ होमस्टे और गेस्ट हाउस मिल सकते हैं। यह आखिरी बड़ा गांव है जहां नियंत्रण रेखा से पहले पर्यटक गतिविधि की अनुमति है।
अम्बालिका

अम्बालिका महाभारत में काशीराज की पुत्री बताई गयी हैं। अम्बालिका की दो बड़ी बहने थीं, अम्बा तथा अम्बिका। अम्बा, अम्बिका और अम्बालिका का स्वयंवर होने वाला था। उनके स्वयंवर में जाकर अकेले ही भीष्म ने वहाँ आये समस्त राजाओं को परास्त कर दिया और तीनों कन्याओं का हरण करके हस्तिनापुर ले आये जहाँ उन्होंने तीनों बहनों को सत्यवती के सामने प्रस्तुत किया ताकि उनका विवाह हस्तिनापुर के राजा और सत्यवती के पुत्र विचित्रवीर्य के साथ सम्पन्न हो जाये। अम्बिका और अम्बालिका विचित्रवीर्य की पत्नियाँ बनीं। लेकिन विचित्रवीर्य की अकाल मृत्यु के कारण वह दोनों निःसंतान रह गयीं। भीष्म ने पहले ही ब्रह्मचर्य व्रत की शपथ ले रखी थी और अब दोनों पुत्रों, चित्रांगद तथा विचित्रवीर्य की अकाल मृत्यु के कारण कुरुवंश का वंश खतरे में था। ऐसे में सत्यवती ने अपने सबसे बड़े पुत्र वेद व्यास को याद किया और नियोग की विधि से अम्बिका और अम्बालिका का गर्भाधान करवाया।

सत्यवती ने अम्बालिका को निर्देश दिया कि वह अम्बिका की तरह अपनी आँखें बंद ना करे। जब वेद व्यास अम्बालिका के सम्मुख प्रस्तुत हुये तो अम्बालिका लज्जा के कारण पीली पड़ गई और इसी कारण जब उसकी कोख से पाण्डु का जन्म हुआ तो वह जन्म से ही पीलिया रोग से ग्रस्त था।
शून्यता

शून्यवाद या शून्यता बौद्धों की महायान शाखा माध्यमिक नामक विभाग का मत या सिद्धान्त है जिसमें संसार को शून्य और उसके सब पदार्थों को सत्ताहीन माना जाता है (विज्ञानवाद से भिन्न)।
"माध्यमिक न्याय" ने "शून्यवाद" को दार्शनिक सिद्धांत के रूप में अंगीकृत किया है। इसके अनुसार ज्ञेय और ज्ञान दोनों ही कल्पित हैं। पारमार्थिक तत्व एकमात्र "शून्य" ही है। "शून्य" सार, असत्, सदसत् और सदसद्विलक्षण, इन चार कोटियों से अलग है। जगत् इस "शून्य" का ही विवर्त है। विवर्त का मूल है संवृति, जो अविद्या और वासना के नाम से भी अभिहित होती है। इस मत के अनुसार कर्मक्लेशों की निवृत्ति होने पर मनुष्य निर्वाण प्राप्त कर उसी प्रकार शांत हो जाता है जैसे तेल और बत्ती समाप्त होने पर प्रदीप।
पश्चिमी प्रांत क्रिकेट टीम

पश्चिमी प्रान्त दक्षिण अफ्रीका में घरेलू प्रथम श्रेणी क्रिकेट में पश्चिमी केप प्रांत का प्रतिनिधित्व करने वाली टीम है।
टिड्डिम लोग

'टिड्डिम' या 'तेदिम' लोग म्यान्मा के राज्य चीन स्टेट और भारत की उत्तर-पूर्व पे रहताहै
वे तेदिमभाषा बोलते है जो १५५००० के बारे में उन्हें भारत में रहने वाले के साथ १९९० के इन म्यांमार में रहते थे। तेदिम लोग २३०००० के बारे में लोगों में गिने जा रहे हैं। तेदिम के बारे में ७० प्रतिशत शेष स्वदेशी धर्मों का अभ्यास के साथ , ईसाई हैं।
बाइबिल १९८३ में तेदिम भाषा में अनुवाद किया गया है, हालांकि नए करार में अनुवाद किया गया था और १९३२ में तेदिम भाषा में प्रकाशित किया।वे एक संगठन तेदिम चिन यूनियन, मणिपुर के चुराचांदपुर जिला में मुख्यालय बुलाया है। वे मणिपुर में सभी जनजातियों के एकीकरण के लिए काम करते हैं।
फटिकछड़ि उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

फटिकछड़ि उपजिला बांग्लादेश के दक्षिण-पूर्वी भाग में, चट्टग्राम विभाग के चट्टग्राम जिले में स्थित है। यहाँ से स्थित निकटतम् बड़ा नगर चट्टग्राम यानी चटगाँव है।
पर्यावरण में यूरेनियम

पर्यावरण में यूरेनियम का अर्थ पर्यावरण और जीव जन्तुओं पर यूरेनियम के प्रभाव से है। यूरेनियम एक कमजोर रेडियोधर्मी पदार्थ है। इसकी अर्ध-आयु 44.68 करोड़ वर्ष होती है, जिसके बाद यह यूरेनियम-238 बन जाता है। यह एक प्रकार का विषैला तत्व होता है। यह मानव शरीर में गुर्दे, मस्तिष्क, जिगर और हृदय को प्रभावित करता है।

खनन

इसे खनन द्वारा प्राप्त किया जा सकता है। लेकिन इससे विकिरण के उच्च स्तर के संपर्क में आने का खतरा होता है। जिसके परिणामस्वरूप इसे प्राप्त करने हेतु इस विधि का उपयोग नहीं किया जाता था।

दहन

एक अध्ययन द्वारा इस बात का पता चला कि इसके दहन करने पर इससे तेजी से हवा में कर्ण निकलते हैं, लेकिन लक्ष्य से कुछ किलो मीटर दूर रहने वाले लोगों पर इसका कोई प्रभाव नहीं होता है।

परमाणु कचरा

यूरेनियम डाइऑक्साइड ईंधन, जल में अघुलनशील होता है। जिसके कारण यह बोरोसिलिकेट काँच की तुलना में जल में बहुत ही धीरे विखंडित होता है।
सुलु द्वीपसमूह

सुलु द्वीपसमूह (Sulu Archipelago) प्रशांत महासागर में दक्षिणपश्चिमी फ़िलिपीन्ज़ में स्थित एक द्वीपसमूह है। यह सुलावेसी सागर की उत्तरी सीमा और सुलु सागर की दक्षिणी सीमा है। प्रशासनिक रूप से यह मिन्दनाओ द्वीप दल का भाग है। यहाँ ताउसुग और अन्य स्थानीय जनजातियाँ रहती हैं। यह मुस्लिम मिन्दनाओ में स्वशासित क्षेत्र नामक प्रशासनिक क्षेत्र में आता है लेकिन यहाँ के स्थानीय निवासियों द्वारा स्थानीय स्वशासन की मांगे उठाई जाती रही हैं। भौगोलिक रूप से यह बोर्नियो और मिन्दनाओ के बीच विस्तृत है लेकिन यह कभी-भी एक ज़मीनी पुल नहीं था बल्कि समुद्र-फ़र्श में प्लेट विवर्तनिकी द्वारा हुई उथल-पुथल में उठी चट्टानों का उभरा हुआ हिस्सा हैं। यह मौसमी पक्षी प्रवास के लिए एक महत्वपूर्ण ठहराव है।
जी भुवराघन

जी॰ भुवराघवन (c. 1927 – 23 फ़रवरी 2014) एक भारतीय राजनीतिज्ञ थे। वो तमिलनाडु विधानसभा में विधायक रह चुके हैं। वो तमिलनाडु विधान सभा के लिए 1962 और 1967 के चुनावों में भारतीय राष्ट्रीय कांग्रेस के उम्मीदवार के रूप में और 1989 के चुनावों में जनता पार्टी के सदस्य के रूप में चुने गये। वो १९६० में के॰ कामराज मंत्रिमंडल में मंत्री भी रहे। उस समय वो तमिलनाडु के सबसे युवा मंत्री थे। वो कडलूर से लोकसभा के लिए भी निर्वाचित हुये। २३ फ़रवरी २०१४ को उनका निधन हो गया।
बाबरी ढांचा विध्वंस

छः दिसम्बर १९९२ को एक भारी भीड़ (कारसेवक) ने अयोध्या स्थित बाबरी ढांचे को तोड़ दिया और वहीं पर एक प्रतीकात्मक राममन्दिर का निर्माण कर दिया।
सैमअथी (उपग्रह)

सैमअथी सौर मण्डल के आठवे ग्रह वरुण का एक उपग्रह है। यह वरुण के उपग्रहों में एक बाहरी कक्षा में परिक्रमा करने वाला उपग्रह माना जाता है। सैमअथी का औसत व्यास लगभग ४० किमी है और इसका अकार बेढंगा है (यानि गोल नहीं है)। सैमअथी वरुण से क़रीब ४.६७ करोड़ किमी की दूरी पर उसकी परिक्रमा करता है - यह इतना दूर है के सैमअथी को वरुण का एक चक्कर लेने में २५ साल लग जाते हैं। सैमअथी का परिक्रमा करने का ढंग और उसकी परिक्रमा की कक्षा वरुण के एक अन्य चन्द्रमा (नीसो) से इतनी मिलती-जुलती है के कई वैज्ञानिकों का कहना है के यह सैमअथी और नीसो कभी एक ही बड़े चन्द्रमा के दो हिस्से हैं जो किसी कारण से अतीत में टूट गया। सैमअथी और नीसो वरुण से जितनी दूरी पर हैं उतनी दूरी पर हमारे सौर मण्डल में कोई भी अन्य उपग्रह अपने ग्रह से नहीं है।

अन्य भाषाओँ में

सैमअथी को अंग्रेज़ी में "Psamathe" कहते हैं। इसका सही उच्चारण "सैमअथ़ी" है जिसका अंतिम व्यंजन "थ" से मिलता-जुलता लेकिन थोड़ा सा भिन्न "थ़" है।
महोबिया

Mahobiya subcaste is of Banaphar Rajputs, thikana Mahoba.The variations of the name include Mahobiya, Mahobia Or Mahoba.They are the Banaphar Rajput of the Chandravanshi lineage
Mahobiya subcaste is of Banaphar Rajputs, thikana Mahoba.The variations of the name include Mahobiya, Mahobia Or Mahoba.They are the Banaphar Rajput of the Chandravanshi lineage
दूरचिकित्सा

दूरचिकित्सा (Telemedicine) नैदानिक चिकित्सा का अनुप्रयोग है जिसके अन्तर्गत चिकित्सा-सम्बन्धी सूचना (सलाह) दूरभाष या अन्तरजाल के माध्यम से दी जाती है।
ए क्वाइट प्लेस (फ़िल्म)

कहानी

2020 में लगभग तीन महीनों में ही कुछ अजीब तरह के जीवों ने पृथ्वी में रहने वाले आधे से ज्यादा इंसानों को मार दिया था। ये जीव किसी भी शोर मचाने वाले चीजों पर हमला करते हैं। इस तरह के माहोल में अबोट का परिवार भी रहता है, जो बाहर में एक दूसरे से बात करने के लिए अमेरिकी चिह्न भाषा का उपयोग करते हैं।

विकास

इस फिल्म का निर्माण सनडे नाइट और प्लैटिनम ड्यून्स ने किया है। इसे बनाने में कुल $1.7 करोड़ डॉलर खर्च किया गया। इस फिल्म की पटकथा जॉन क्रासिंस्की ने इसकी कहानी लिखने वालों के साथ मिल कर लिखी है, और इसकी कहानी स्कॉट बेक और ब्रियन वुड्स ने लिखी है। बेक और वुड्स दोनों अमेरिका के लोवा में मिले थे और कॉलेज में पढ़ते समय कई सारी खामोशी वाली फिल्में देखते थे। इन्होंने 2013 में इस फिल्म के लिए कहानी लिखना शुरू कर दिया था।
कर्नाटक राज्य एड्स नियंत्रण सोसाइटी

कर्नाटक राज्य एड्स नियंत्रण सोसाइटी की संस्था परियोजना

संस्था परियोजना 49 करोड़ डॉलर परियोजना अमरीकी सर्कार द्वारा समर्थित तीन परियोजनाओं में से एक है। संस्था नेटवर्क सेवाओं के कार्यान्वयन के माध्यम से रोकथाम, देखभाल और उपचार सेवाओं के संबंध और सार्वजनिक और निजी क्षेत्र की भागीदारी को मजबूत बनाने के लिए एक व्यापक कार्यक्रम का समर्थन करता है। कर्नाटक सकारात्मक लोगों के नेटवर्क, सेंट जॉन मेडिकल कॉलेज, स्वस्ति, स्नेहदान, म्यरादा, स्वामी विवेकानंद यूथ मूवमेंट, लेप्रा सोसाइटी गतिविधियों सहित एनजीओ भागीदारों के एक संघ के माध्यम से कार्यान्वित किया जाता है। संघ एन्गेंदर हेअलथ और जन-स्वास्थ्य के साथ तकनीकी साझेदारी के साथ कर्नाटक हेल्थ प्रमोशन ट्रस्ट द्वारा नेतृत्व किया जाता है। परियोजना कर्नाटक राज्य एड्स नियंत्रण सोसाइटी (KSAPS) और आंध्र प्रदेश राज्य एड्स नियंत्रण सोसाइटी (APSACS) के साथ निकट सहयोग से क्रियान्वित होती है। परियोजना की गतिविधियों को मुख्य रूप से उच्च जोखिम समूहों और समुदाय आधारित देखभाल, समर्थन और स्वैच्छिक परामर्श और परीक्षण (VCT), युवाओं और बच्चों के लिए सेवाओं सहित उपचार के साथ असुरक्षित आबादी के बीच रोकथाम के एकीकरण पर ध्यान केंद्रित किया जाता है।
कॉल्मोड्यूलिन

कॉल्मोड्यूलिन एक कार्बनिक यौगिक है।
विश्व सीमा शुल्क संगठन

गतिविधियां

अपनी विश्व भर में सदस्यता के साथ, डब्ल्यूसीओ के उल्लेखनीय कार्य क्षेत्रों में शामिल हैं- वैश्विक मानकों का विकास, सीमावर्ती प्रक्रियाओं का सरलीकरण एवं हितकारी करना व्यापार आपूर्ति श्रृंखला सुरक्षा, अंतरराष्ट्रीय व्यापार को सुसाध्य बनाना, सीमाकर प्रवर्तन और सम्बद्ध गतिविधियों में वृद्धि करना, नकल विरोधी कदम उठाना, निजी-सार्वजनिक भागीदारीसंवर्द्ध न, समन्वित प्रोत्साहन, सतत वैश्विक सिमकार क्षमता निर्माण कार्यक्रम मजबूत करना डब्ल्यूसीओ वस्तु नामकरण सौहाद्रीकरण तंत्र को व्यवस्थित करने का कार्य भी करता है सीमाकर मूल्य वर्द्धितकरण और उद्गम नियमों पर डब्ल्यूटीओ समझौते के तकनीकी पहलुओं को भी प्रशासित करता है। अभी हाल ही में 80 वी विश्व सीमा शुल्क संगठन की बैठक मुंबई में हुई है
लीमा धर

व्यक्तिगत जीवन

लीमा धर का जन्म 22 दिसंबर 1993 को इलाहाबाद, भारत में हुआ था। उन्होंने सेंट मैरी कॉन्वेंट इंटर कॉलेज से स्कूली शिक्षा और आईएससी इंडियन स्कूल सर्टिफिकेट परीक्षा समाप्त की। उन्होंने 2011 में ऑल इंडिया इंजीनियरिंग/आर्किटेक्चर प्रवेश परीक्षा रैंक एक इंजीनियर बनने के लिए छोड़ दिया। उन्होंने मनोविज्ञान और अंग्रेजी साहित्य में अपने स्नातक स्तर की पढ़ाई की। वर्तमान में, इलाहबाद विश्वविद्यालय से अंग्रेज़ी साहित्य में शोध कर रही युवा लेखिका लीमा धर फिर एक बार चर्चा में हैं। 19 सदी में इंग्लंड में घोर पितृसत्ता से जूझ रही महिलाओं की आवाज़ बनकर ब्रॉंटे बहनों ने जिस तरह समाज के सामने महिलाओं के संघर्ष के विषय को उजागर किया और नारी के प्रति हो रहे अत्याचार की कहानियों को अपने उपन्यास का विषय बनाया, लीमा उसी पर शोध कर रहीं हैं। लीमा का यह शोध नारीवाद को अलग पहचान देगा। उनका अगला अंग्रेजी उपन्यास इसी विषय पर केंद्रित है। शोध कार्य और उपन्यास पर साथ काम  कर रही लीमा देश के विभिन्न शहरों में अनेक मंचों पर व्याख्यान दे चुकी है।

कैरियर

धर का हिंदी कविता का पहला संकलन कुछ लफ्ज़ नक़ाब में (2007) उस समय प्रकाशित किया गया था जब वह 9वीं क्लास में पढ़ती थी। उसकी दूसरी पुस्तक और अंग्रेजी कविताओं का पहला संकलन द हंडर टॉमोरोव्स (2010) तब प्रकाशित हुई थी जब वह 16 साल की थी।
2015 में धर को ग्लोबलाइज़ेशन, पर्यावरण, शिक्षा और संस्कृति: भारत और कनाडा के 28 वें अंतर्राष्ट्रीय सम्मेलन में अपने कार्यों में से पढ़ने के लिए आमंत्रित किया गया था, जो इलाहाबाद विश्वविद्यालय द्वारा आयोजित किया गया था।
पाँवडेरा

चौथ का बरवाड़ा तहसील का छोटा सा गाँव है, सामान्य जातियों वाला गाँव है जिसमें मीणा जाति बहुत कम निवास करती है ! यहाँ पर सर्विस मेन व बिजनैस मेन भी खूब है इस गाँव में सभी जातिया बिना किसी भेदभाव के स्वतंत्र पूर्वक निवास करती है सभी लोग मिलजुल कर एक दूसरे का सहयोग करते हैं यहाँ पर गुर्जर जाति व पुर्विया जाति अधिक मात्रा में निवास करती है इसके अलावा यहाँ और भी जातिया निवास करती है जो निम्न प्रकार है :- 1. कुशवाह 2. कुमावत 3. प्रजापत 4. ब्राह्मण 5. मुसलमान 6. बैरवा

 उपरोक्त जातीय भी यहाँ बहुतायत मात्रा में है
और सैन,कोली,जाट,खाती,भी कम मात्रा में है
रणधीर प्रसाद वर्मा

रणधीर प्रसाद वर्मा भारतीय पुलिस अफसर थे जिनका धनबाद में एक बैंक डकैती को रोकते समय निधन हो गया था। उन्हें वीरता के लिए मरणोपरांत अशोक चक्र से सम्मानित किया गया। भारत सरकार ने उनके सम्मान में सन् २००४ में स्मारक डाक टिकट भी जारी किया था।
उनका जन्म बिहार के सुपौल जिले (पूर्व सहरसा जिला) के जगतपुर नामक गाँव में हुआ। उनकी शिक्षा सेंट जॉन हाई स्कूल तथा पटना कॉलेज में हुई। वो १९७४ में भारतीय पुलिस सेवा से जुड़े। पुलिस अफसर के रूप में उन्होंने विभिन्न आपराधिक गिरोहों का सफाया किया।
धनबाद में वो पुलिस अधीक्षक के रूप में कार्यरत थे उसी समय ३ जनवरी १९९१ को बैंक ऑफ़ इंडिया की शाखा में डकैती को विफल करने के प्रयास में उनका निधन हो गया।
उनकी विधवा पत्नी रीता वर्मा बाद में राजनीति से जुड़ गयी और भाजपा उम्मीदवार के रूप में लोक सभा सांसद निर्वाचित हुई।
धोधना

जनसंख्या

नेपाल के २००१ का जनगणना अनुसार धोधना का जनसंख्या ४७४८ है। इसमै पुरुष ५०% और महिला ५०% है।